አዲስ የተሾሙት ስምንት አምባሳደሮች ዛሬ ቃለ መሃላ እንደሚፈፅሙ የኢፌዴሪ የውጭ ጉዳይ ሚኒስቴር ገለፀ
አዲስ  የተሾሙት  ስምንት  አምባሳደሮች ዛሬ  ቃለ መሃላ እንደሚፈጽሙ የኢፌዴሪ የውጭ  ጉዳይ  ሚንስቴር አስታወቀ  ።አዲስ የተሾሙት ስምንት አምባሳደሮች  ዛሬ ቃለ መሃላ እንደሚፈፅሙ የኢፌዴሪ የውጭ ጉዳይ ሚኒስቴር ገለፀ ።የሚኒስቴሩ ቃል አቀባይ አቶ መለስ ዓለም እንደገለፁት፥ አምባሳደሮቹ የተመደቡባቸው ሀገራት ይሁንታ ከተገኘ በኋላም የተመደቡበት ሀገራት ይፋ ይደረጋል።ቃል አቀባዩ በተለያዩ ወቅታዊ ጉዳዮች ላይ መግለጫ በመስጠት ላይ ናቸው።የኢትዮጵያ ፌዴራላዊ ዲሞክራሲያዊ ሪፐብሊክ ኘሬዚዳንት ዶ/ር ሙላቱ ተሾመ ኢትዮጵያን በውጭ ሀገሮች ለሚወክሉ አምባሳደሮች በቅርቡ ሹመት መስጠታቸው ይታወሳል።በባለሙሉ ስልጣን አምባሳደርነት የተሾሙትም፥ አቶ ሽፈራው ሽጉጤ፣ አቶ አለማየሁ ተገኑ፣ አቶ እሸቱ ደሴ፣ አቶ አዛናው ታደሰ፣ አቶ ዮናስ ዮሴፍ፣ አቶ ድሪባ ኩማ፣ አቶ ያለው አባተ እና አቶ አብዱልፈታ አብዱላሂ ናቸው።ሚኒስቴሩ በመግለጫው መንግስት ከዳያስፖራው ጋር መልካም ግንኙነት በተጀመረ ማግስት የተሾሙት እነዚህ አምባሳደሮች፥ በቀጣይነት ይህን ሁኔታ የማስቀጠል ሥራ እንደሚጠበቅባቸው ነው ያመለከተው።  ከሹመቱ ጋር ተያይዞ አንዳንድ ወገኖች የአምባሳደርነት ምድባ በጡረታ ወቅት ለእረፍት የሚሰጥ አድርገው መውሰዳቸው ስህተት መሆኑን ያነሱት አቶ መለስ፥ አምባሳደሮቹ ለእረፍት ሳይሆነ ለከፍተኛ ሀገራዊ ስራና ኃላፊነት ተመድበው የሚሰሩ መሆናቸውን አስታውቀዋል።በተጨማሪም በኤርትራና በጅቡቲ መካከል ያለው ግንኙነት እንዲሻሻል ኢትዮጵያ ፍላጎት እንዳላት ቃል አቀባዩ አቶ መለስ ዓለም አስታውቀዋል።የእነዚህ ሁለት ጎረቤት ሀገራት ግንኙነት እንዲሻሻልም ኢትዮጵያ ትልቅ ኃላፊነት ወስዳ እንደምትንቀሳቀስም ነው ያመለከቱት።ኢትዮጵያ በሁለቱ ሀገራት መካከል ያለውን ችግር ለመፍታት የአሸማጋይነት ኃላፊነቱን ወስዳ ለመስራት እንደምትፈልግም ለጅቡቲ መንግስት ማሳወቋን አቶ መለስ አስታውቀዋል።የኢፌዴሬ ጠቅላይ ሚኒስትር ዶክተር አብይ አህመድ በሰሞኑ የአሜሪካ ቆይታቸው በዚያ ከሚገኙ ኢትዮጵያውያን የሙስሊም ማህበረሰብ ተወካዮች ጋር ባደረጉት ውይይት ላይ የተባበሩት አረብ ኤሚሬቶች “እስልምናን ጥላለች” ብለዋል በሚል የወጡት ዘገባዎች ፍፁም ከእውነት የራቁ እና ጠቅላይ ሚኒስትሩ በመድረኩ ላይ ያልተናገሩት መሆኑን ገልፀዋል።ኢትዮጵያ እና የተባበሩት አረብ ኤሚሬቶች በመንግስትም ሆነ በመሪዎች ደረጃ ጠንካራ ግንኙነት እንዳላቸው አስታውቀዋል።በማህበራዊ ትስስር ገፆች ላይ በተሰራጨው የተሳሳተ መረጃ የሁለቱ ሀገራት ግንኙነት የሚበላሽ አይደለም፤ ምንም የተለወጠ ነገር የለም ነው ያሉት።(ኢዜአ) 